Bristolgo Temple Meads tren geltokia

Bristol Temple Meads Ingalaterrako Bristol hiriko tren geltoki zahar eta handiena da. Londres erdialdeko Paddington geltokitik 190 kilometro mendebaldera dago. Ingalaterrako ondarearen I mailako eraikinen zerrendan dago.

Bristoleko garraio erdigune handia da, tren geltokiaz gain autobus geltokia ere badelako, hauek hiriko eta barrutiko auzoak lotzen ditu, bai eta aireportua eta ferria ere. Ingalaterraren hego-mendebaldeko geltoki nagusia da.

 Izena 
Temple Meads du izena. Alboan zegoen Temple elizak ematen dio izena, Bigarren Mundu Gerran suntsiturik gelditu zena. Meads hitzak "ibai ertzeko zelaiak" esan nahi du.

 Historia 
1840ko abuztuaren 31n inauguratu zen eta Great Western Railway konpainiako trenbidearen mendebaldeko muturra zen. Isambard Kingdom Brunel britainiar injeniariak diseinatu zuen. 1870. urtean Francis Foxek handitu egin zuen eta 1930 eta 1935ean zabalkunde berria izan zuen  Percy Emerson Culverhouseren eskutik.

Tren geltokiaren sarrera nagusia 1870. hamarkadan eraiki zen Tudor estiloan. Eraiki zenean erdiko eraikinak orratza zuen gainean baina Bigarren Mundu Gerrako bonbaketek bota egin zuten.

 Iruditegia 

 Erreferentziak 

 Kanpo estekak 
 Bristolgo Temple Meads tren geltokia nationalrail.co.uk webgunean 
 Bristolgo Temple Meads tren geltokia visitbristol.co.uk webgunean 

Kategoria:Ingalaterrako tren geltokiak
T
Kategoria:Bristolgo garraioa